[{"text_idx": "#000001", "text": "Robota veturilo sur Marso fotis sin mem"}, {"text_idx": "#000003", "text": "Curiosity (esperante scivolemo; kuriozaj\u0302o) estas au\u0306tomata robota veturilo kiu esploras la krateron Gale en Marso.\nG\u0302i apartenas al la misio Marsa Scienca Laboratorio (MSL) de NASA."}, {"text_idx": "#000004", "text": "La robota veturilo estis lanc\u0302ita el Cap Canaveral la 26-an de novembro 2011 kaj sukcese surmarsig\u0302is la 6-an de au\u0306gusto 2012."}, {"text_idx": "#000005", "text": "G\u0302i celas esplori la marsan klimaton kaj geologion kaj esplori c\u0302u sur Marso iam povis evolui vivo.\nG\u0302i ankau\u0306 servas al pretig\u0302ado kaj mediscienco por estonta esplorado fare de homoj.\nLa veturilo estas trioble peza kaj duoble larg\u0302a kompare kun la veturiloj de antau\u0306aj misioj."}, {"text_idx": "#000006", "text": "Dum sia esplora komisio, Curiosity analizis dekojn da specimenoj el Marsaj rokoj kaj grundo.\nEntute la dau\u0306ro de la misio estis 1 Marsa jaro, kiu egalas al 1,88 Teraj jaroj (687 Teraj tagnoktoj).\nTamen en Decembro 2012, NASA decidis forigi la limdaton de la misio, kaj plu uzi la roboton g\u0302is kiam g\u0302i ne plu estas science utila."}, {"text_idx": "#000007", "text": "La lasta foto de Marso estis farita la 26-an de februaro de tiu-c\u0302i jaro.\nLa marsa veturilo \"Scivolemo\" en tiu tempo pretig\u0302is al konkeri rokan pinton, kiu nomig\u0302as Greenheugh Pedimet.\nLa supreniron la robota veturilo sukcesis fini la 6-an de marto.\nDum la veturado g\u0302i klinig\u0302is je 31 gradoj, tio estas nova maksimumo atingata dum tiu misio sur la Rug\u0302a planedo.\nTamen la \"scivolema\" veturilo estis konstruita por deklivo g\u0302is 45 gradoj.\nG\u0302ian movig\u0302on sur la Marso pilotas la teamo el NASA Jet Propulsion Laboratory en suda Kalifornio, kiu stiras g\u0302in, por ke g\u0302i ne renversig\u0302u au\u0306 alie ne suferu damag\u0302on."}, {"text_idx": "#000008", "text": "La farita foto fakte estas 360 grada panoramo, kunmetiita el 86 apartaj fotoj senditaj en la Tero.\nTiujn-c\u0302i fotojn la robota veturilo faras helpe de kamerao instalita sur la brako de la roboto."}]